armvectores/hy_wikipedia_2023 huggingface dataset:
755

755 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 755 թվականն է, 
VIII դարի 55-րդ տարին։


== Դեպքեր ==


== Ծնունդներ ==


== Մահեր ==
Կոմսոմոլյան լիճ (Մինսկ)

Կոմսոմոլյան լիճ-արհեստական ջրամբար՝ Մինսկի հյուսիսարևմտյան մասում, միացած է Սվիսլոչ գետի պատնեշին։


== Բնութագիր ==
Մտնում է Վիլեյսկո-մինսկի ջրային համակարգի մեջ։
Լճի տարածքը 0.42 կմ2, երկարությունը 1.5 կմ, լայնությունը մինչև 400 մ, միջին խորությունը 1.9 մ (մաքսիմալը՝ 4.5 մ) ։


== Պատմություն ==
Շինարարությունը սկսվել էր 1940 թվականին, որպեսզի Մինսկը գարնան անձրևների ժամանակ չհեղեղվեր։ Լճի 35 հա տարածքը փորված է ձեռքով։
Լճի հանդիսավոր բացումը պետք է կայանար 1941 թվականի հունիսի 22-ին՝ կիրակի օրը, սակայն պատերազմի պատճառով չի կայացել։ 1974 թվականին իրականացվել է լճի մաքրում և խորացում։ 2010 թվականին վերակառուցվել է լիճը և նրա հարակից Հաղթանակի զբոսայգին։ Լճի առափնյա մասը գրանիտից է։ Ինչպես նաև լճում կառուցված է շատրվան։
Մակսարա (այլ կիրառումներ)

Մակսարա, կարող է վերաբերել՝

Մակսարա - գետ Ռուսաստանում, Ներիցայի վտակը
Մակսարա - գետ Ռուսաստանում, Պոչերսկայա Պիժմայի վտակը
Ժողովածու (1770)

Ժողովածու (1770), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1770 թվի տակ։ Ձեռագիրը գրվել է 1589 թվականին Աստուածատուր դպիր գրիչի կողմից։ Ստացողը եղել է Հայրապետ Ջուղայեցին։ Գրված է թղթի վրա, որը ունի 20,7x14,8 չափս։ Ձեռագիրը կազմված է 399 թերթից։ Գրված է միասյուն, նոտրագրով։ Ունի կիսախորան, լուսանցազարդ մանրանկարներ։ Կազմը` Կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան նախագաղափար՝ 80ա (1425 թ․), գրչի՝ 80ա, 227ա, 349ա, 378ա, հետագայի՝ 380բ (1741թ․), 1բ (1766 թ․), 1ա (1781 թ․), 1բ (1798 թ․):


== Բովանդակություն ==
Վարդ․ Արևելյւոյ Պատմութիւն տիեզերական, Աշխարհացույց։
Մովսոս Խորենացւոյ Աշխարհացոյց։
Ի Ժամանակաց զրուցից Միխ․ Ասորւոյ։
Անաստասայ վրդ-ի Վասն վանօրէից Երուսաղէմայ։
Վասն Խաչին Քրիստոսի։
Պատմութիւն Հացունեաց խաչին։
Յակ․ Ղրիմեցւոյ Մեկնութիւն տոմարի, Յաղագս տոմարական մակացութեան։
Մովս․ Թարգմանչի Խրատ Մաշտոց գրոց։
Վարք Ստ․ Սիւնեցւոյ։
Հարցումն դշխոյին ընդ Սողոմոնի։
Հանելուկ։
Մխ․ Երզնկացւոյ Հանելուկք թուարականք։
Ան․ Շիրակացւոյ Րախճանականք։
Համարողի Տարօնոյ։
Մեսրոպայ Վայոցձորեցւոյ Պատմութիւն Մեծին Ներսիսի։
Առ․ Սիւնեցւոյ Յաղագս քերականուեա։
Սամ․ Անեցւոյ Հաւաքումն ի գրոց պատմագրաց (հատուած)։
Բոլորակ ԺԲ կենդանակերպիցն։
Աթանասի Յառաջաբան Դաւթի մեկնութեան։
Եպիփանու Յաղագս երգոց Սաղմոսարանին։
Յաղագս Ականց։
Անդրէասի Արդիլանցւոյ Ոտանաւոր։
Նախադիրս այբուբենից։
Յովհ․ Արճիշեցւոյ Մեկնութիւն պատարագի։
Յովհ․ Սարկաւագի Յաղագս անկիւնաւոր թուոց։
Գետք և գնացք նոցին։
Վասն Խ գետոցն։
Անուանք քաղաքաց։
Անուանք ԺԱ լերանց։
Անուանք ԺԲ առաքելոց։
Աղօթոք Վարդանայ։
Մխ․ Հերացւոյ Վասն քարանց։
Ներս․ Շնորհալւոյ Գտեալ հարցմամբ ի յԱպուսատ իմաստասիրէն։
Անուանք աշակերտաց Սահակայ և Մեսրոպայ։
Վասն է հբաշիցն։
Մանունք (Եւսեբիոս, Եղիշէ, Արիստոտէլ, Գրիգոիս կթղ․ Մահմէտ)։
Բառք՝ արաբացոց, պարսից և հայկազեանց։
Աստուածային առաջին Հին կտարականքն այս են։
ՅԱսորի գրոց վասն ԺԲ նահապետավն։
Յաղագս բնութեան մարդոյ (Ի չորից գոյացեալ)։
Յաղագս առաքելոցն թէ ոյք էին ամուսնացեալք։
Բոլորակ՝ ԺԲ հողմունք։
Քարտեզ Երուսաղեմի։
Յաղագս Նեռինն։
Վանականի վրդ-ի Վասն հոդւոյ։
Բոլորակ ԺԲ կենդանակերպից։
Նկար (Ամիսք և բութիւնք նոցա, կենդանակերպք և նշանակութիւն անուանցն ազգաց)։
Վիճակախաղ։


== Ծանոթագրություններ ==
Թամար Ցիցիշվիլի

Թամար Իոսիֆի Ցիցիշվիլի (վրաց.՝ თამარ ციციშვილი, հունվարի 19, 1908(1908-01-19) կամ դեկտեմբերի 19, 1908(1908-12-19), Օդեսա, Խերսոնի նահանգ, Ռուսական կայսրություն - սեպտեմբերի 1, 1988(1988-09-01), Թբիլիսի, Վրացական ԽՍՀ, ԽՍՀՄ), կինոյի և թատրոնի վրացի խորհրդային դերասանուհի։ Վրացական ԽՍՀ ժողովրդական արտիստ (1981)։


== Կենսագրություն ==
Թամար Ցիցիշվիլին ծնվել է 1908 թվականի դեկտեմբերի 19-ին Օդեսայում։ 1929 թվականին ավարտել է Թբիլիսիի համալսարանի բանասիրական ֆակուլտետը։ Աշխատել է թանգարանում։ Հայտնի արվեստագետ, պատմության ու վանքերի արձանագրությունների վերաբերյալ բազմաթիվ գրքերի հեղինակ Ռենե Շմերլինգի հետ շրջել է Վրաստանի տարբեր գավառներում, պատճենել եկեղեցիների որմնանկարներ։
Կինոյում Թամար Ցիցիշվիլին սկսել է նկարահանվել 1936 թվականին։ Պատահաբար նրան հանդիպել է Սիկո Դոլիձեն և առաջարկել նկարահանվել ֆիլմում։ «Դարիկո» ֆիլմի էկրան բարձրանալուց հետո Թամար Ցիցիշվիլին ձեռք է բերել մեծ ճանաչում։ Ֆիլմը կինոթատրոններում ցուցադրվում էր վեց ամիս։ Արդյունքում Թամար Ցիցիշվիլին տարվում է կինոյով և որոշում դառնալ դերասանուհի։ 1937 թվականին Մասնակցել է Մոսկվայում վրացական արվեստի տասնօրյակին։ Պարել է Պաչկորիայի անսամբլում, որ ներկայացնում էր Արևմտյան Վրաստանը։ Պետության ղեկավարների հանդիպման ժամանակ ծանոթացել է Իոսիֆ Ստալինի, Լավրենտի Բերիայի, Մոլոտովի հետ։ Հետագայում Մոսկվայում ևս մի քանի անգամ հանդիպել է Ստալինի հետ։ Վերջինս անձամբ Թամար Ցիցիշվիլուն նվիրել է ժամացույց՝ «От ЦИК» («Կենտրոնական գործադիր կոմիտեից») մակագրությամբ։
1950-1959 թվականներին Թամար Ցիցիշվիլին խաղացել է Թբիլիսիի Կ. Մարջանիշվիլու անվան թատրոնում։


== Ֆիլմագրություն ==
1936 – Դարիկո – Դարիկո
1936 – Կաջեթի (կարճամետրաժ) – Նեստանի
1939 – Ուշացած փեսացու – Մարո
1940 – Ընկերություն– Թամար
1947 – Բանաստեղծի օրորոցայինը – իշխանուհի Եկատերինա I
1948 – Քեթո և Կոտե – Տեկլե, իշխան Լևանի քույրը
1949 – Երջանիկ հանդիպում – Ելենե
1954 – Ճպուռ – Թամար, Շոթայի մայրը
1956 – Բաշի Աչուկ – էպիզոդ
1958 – Երկու ընտանիք – Դարեջան, մանկատան տնօրեն
1961 – Ինգուրի ափերին – էպիզոդ
1968 – Տարիել Գոլուա – Մտվարիսա
1969 – Վարպետաց վարպետի աջը
1973 – Լուսնի առևանգումը
1973 – Աշնան տաք արև
1977 – Սինեմա– իշխանուհի
1981 – Առողջ եղիր, սիրելիս – Նինա Վասիլևնա
1981 – Գաղտնիք
1984 – Սուրամի բերդի լեգենդը
1984 – Զղջում – Մարիամ
1985 – Պատկերներ քաղաքի կյանքից (կարճամետրաժ)
1985 – Մինչ կանցնի աշնանային անձրևը
1986 – Ռոբինզոնադա, կամ իմ անգլիացի պապը – էպիզոդ
1986 – Սև ծիծեռնակ (կարճամետրաժ)


== Ծանոթագրություններ ==


== Գրականություն ==
Кино: Энциклопедический словарь/Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др.- М.: Сов. энциклопедия, 1987.


== Արտաքին հղումներ ==
Թամար Ցիցիշվիլին imdb.com կայքում (անգլ.)
Թամար Ցիցիշվիլին kinopoisk.ru կայքում (ռուս.)
Թամար Ցիցիշվիլին kino-teatr.ru կայքում (ռուս.)
Էդ Վեստվիկ

Էդվարդ «Էդ» Վեստվիկ  (անգլ.՝ Edward «Ed» Westwick, հունիսի 27, 1987(1987-06-27), Սթիվենջ, Stevenage, Հարթֆորշիր, Անգլիա, Միացյալ Թագավորություն), անգլիացի դերասան։ Հայտնի է դարձել «Բամբասանքի աղջիկ» հեռուստասերիալում նկարահանվելուց հետո։ Էդը զբաղվում է նաև երաժշտությամբ։ Ներկայումս բնակվում և աշխատանք է ծավալում Նյու Յորքում։


== Կենսագրությունը և կարիերան ==
Ապագա դերասանը ծնվել է Պիտեր Ուեստվիկի և հոգեբան Կերոլի ընտանիքում։ Էդվարդը եղել է երեք տղաներից ամենափոքրը։
Իր ժամանակներում Վեստվիկը սովորել է մասնավոր դպրոցներից մեկում, ինչպես նաև Barclay Shcool ուսումնական հաստատությունում։ Այնուհետև Էդը ընդունվեց North Hertfordshire College քոլեջ և լինելով ուսանող, մասնակցեց իր դեբյուտային ֆիլմի նկարահանումներին` «Ներխուժում», որի ռեժիսորն էր հանգուցյալ Էնտոնի Մինգելլան։
Էդ Վեստվիկը պրոֆեսիոնալ դերասան է։ Որոշ ժամանակվա ընթացքում նա կատարելագործել է իև դերասանական արվեստը երիտասարդական լոնդոնյան թատրոններից մեկում` National Youth Theatre-ում։
Հետագայում Էդը նկարահանվել է այնպիսի հեռուստատեսային ֆիլմերում, ինչպիսիք են «Բժիշկները» (Խոլդենի դերում), «Աղետ» (Ջոն Կուլինի դերում), «Կյանքից հետո» (Դարրենի դերում)։


== Հղումներ ==
Էդ Վեստվիկ (անգլ.) Internet Movie Database կայքում
Էդ Վեստվիկը Archived 2009-11-03 at the Wayback Machine.(անգլ.) TV.com կայքում
Էդ Վեստվիկ Archived 2012-12-30 at the Wayback Machine.(անգլ.) people.com կայքում
Գործ (այլ կիրառումներ)

Գործ անվանումը կարող է ունենալ հետևյալ կիրառումները․

Գործ - գրական, գիտական, հասարակական, քաղաքական ամսագիր,
Գործ - գրական, քաղաքական ամսագիր։
Օլինդա Նովա դու Մարանիան

Նովա Իորկի (պորտ.՝ Olinda Nova do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 12 030 մարդ՝ 2007 թվականի տվյալներով։ Գրավում է 976,629 կմ2 տարածք։ Բնակչության խտությունը՝ 51,0 մարդ/կմ²։


== Պատմություն ==
Քաղաքը հիմնադրվել է 1995 թվականի սեպտեմբերի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.044.754,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.753,73 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,596 (տվյալները ՄԱԿ-ի զարգացման ծրագրի)։
Ձայն համշենական

«Ձայն համշենական», հայագիտական ամսաթերթ, որը հիմնականում հրապարակում է համշենահայերի և Համշեն հայաբնակ շրջանին առնչվող հոդվածներ։ Հրատարակվում է «Համշեն» հայրենակցական-բարեգործական հասարակական կազմակերպության կողմից 2004 թվականից ընդհատումներով։ Թերթում հրապարակվում են ինչպես հայերենով, այնպես էլ ռուսերենով հոդվածներ։ Թերթի գլխավոր խմբագիրն ու պատասխանատուն Սերգեյ Վարդանյանն է։ Ունի 1000 օրինակ տպաքանակ։


== Տես նաև ==
Համշենահայեր
Համշեն


== Ծանոթագրություններ ==


== Արտաքին հղումներ ==
«Ձայն համշենական» ամսաթերթի 2004-2017 թվականների հրատարակված համարներն առցանց տարբերակով:
Փրիքվել

Փրիքվել (անգլ.՝ prequel, առաջացել է pre- (նախա) նախածանցից և sequel բառից (սիքվել)), գիրք, ֆիլմ, սերիալ կամ համակարգչային խաղ, որի գործողությունը տեղի է ունենում նախկինում ստեղծված ստեղծագործության իրադարձություններից կամ ներքին ժամանակագրությունից առաջ։ Օքսֆորդի անգլերեն բառարանի համաձայն՝ բառի առաջին օգտագործումը գրանցվել է 1970-ական թվականներին, որից հետո տերմինը մտել է անգլիախոս մշակույթ և այնուհետև փոխառվել է  այլ լեզուներում։


== Առաջացման պայմաններ ==
Երբ ​​ստեղծագործությունը կոմերցիոն առումով հաջողակ և հանրաճանաչ է դառնում, բայց շարունակություն ստեղծելու տարբերակ չկա, օրինակ, եթե հերոսները մահանում են առաջին ստեղծագործությունում, ապա կարող է ստեղծվել փրիքվել, որը պատմում է ավելի վաղ իրադարձությունների մասին։ Օրինակ՝ ամենաշատ եկամուտ ունեցող վեսթերններից մեկի «Բաչ Քեսիդին և Սանդենս Քիդը» ֆիլմից հետո նկարահանվեց «Բաչ և Սանդենս. երիտասարդ տարիներ» ֆիլմը՝ բացահայտելով հերոսների անցյալը։ Իսկ «Աստղային պատերազմներ» գերճանաչված եռերգությունից հետո նկարահանվել են երեք փրիքվելներ։


== Տես նաև ==
Սփին-օֆֆ
Սիքվել


== Ծանոթագրություններ ==
Գաբդուլլա Տուկայի հուշարձան (Մոսկվա)

Անվան այլ կիրառումների համար տե՛ս՝ Գաբդուլլա Տուկայի հուշարձան (այլ կիրառումներ)Գաբդուլլա Տուկայի հուշարձան (ռուս.՝ Памятник Габдулле Тукаю, թաթ.՝ Габдулла Тукай һәйкәле), հուշարձան Ռուսաստանի Դաշնության մայրաքաղաք Մոսկվայում, որը նվիրված է թաթար ժողովրդական բանաստեղծ, գրական քննադատ, հրապարակագիր, հասարակական գործիչ և թարգմանիչ Գաբդուլլա Տուկային (Թուքայ)։ Տեղադրվել է Նովոկուզնեցկայա փողոցի և Մալի Տատարսկի նրբանցքի հատման վայրում։


== Պատմություն ==
Հուշարձանը տեղադրվել է Գաբդուլլա Տուկայի 125-ամյակին նվիրված միջոցառումների ծրագրի շրջանակներում։ Մոսկվայում Գաբդուլլա Տուկայի հուշարձանը տեղադրելու մասին հրամանը ստորագրվել է Մոսկվայի քաղաքային դումայի կողմից 2005 թվականի մարտին, երբ տոնվում էր Կազան քաղաքի հազարամյակը։ Այդ ժամանակ էլ ընտրվել է հուշարձանի տեղադրելու վայրը Թաթարական արվարձանում։ Սակայն այդ փուլում աշխատանքը կանգ է առել և վերսկսվել է միայն 6 տարի անց՝ 2011 թվականի մարտին, երբ Մոսկվայի քաղաքապետ Սերգեյ Սոբյանինը և Թաթարստանի Հանրապետության նախագահ Ռուստամ Միննիխանովը ստորագրեցին համաձայնագիր՝ Թաթարստանի Հանրապետության և Մոսկվայի միջև առևտրատնտեսական, գիտատեխնիկական և սոցիալ-մշակութային համագործակցության մասին։
Հուշարձանը պատրաստվել է սեղմ ժամկետներում՝ ապրիլի 4-25-ին, բազմաթիվ մարդկանց և կազմակերպությունների ներկայացուցիչների մասնակցությամբ։ Աշխատանքներն օր ու գիշեր վարել է ստորգետնյա աշխատանքների մասնագիտացված վարչությունը և ավարտել է հուշարձանի բացումից մեկ օր առաջ։


== Նկարագրություն ==
Բրոնզե հուշարձանը պատկերում է գրանիտե պատվանդանի վրա նստած բանաստեղծին։ Զարդատախտակին արված է պարզ մակագրություն.

Հուշարձանի հեղինակը Ռուսաստանի վաստակավոր նկարիչ Սալավատ Շչերբակովն է։ Հուշարձանը նվեր է Մոսկվային Թաթարստանի Հանրապետության կառավարության կողմից։


== Բացում ==
2011 թվականի ապրիլի 26-ին կայացած բացման հանդիսավոր արարողությանը պաշտոնատար անձանցից մասնակցել են Թաթարստանի Հանրապետության Պետխորհրդի նախագահ Ֆարիդ Մուխամետշինը, Մոսկվայի դումայի նախագահ Վլադիմիր Պլատոնովը, Ռուսաստանի մուֆթիների խորհրդի նախագահ Ռավիլ Գայնուտդինը և այլք, ինչպես նաև Ռուսաստանի Դաշնության ավելի քան 10 սուբյեկտների ներկայացուցիչներ, դեսպաններ, ավելի քան 10 երկրների դեսպանությունների ներկայացուցիչներ և Մոսկվայում բնակվող մի քանի հարյուր թաթարներ։


== Աղբյուրներ ==
«В Москве открыли памятник Габдулле Тукаю»։ Татар-информ։ 2011-04-26։ Արխիվացված է օրիգինալից 2015-09-24-ին։ Վերցված է 2013-10-27 
«В Москве пройдут Дни Габдуллы Тукая»։ Islam-News։ 2011-04-14։ Վերցված է 2013-10-27
Չյոբսարա (գետ)

Անվան այլ կիրառումների համար տե՛ս՝ Չյոբսարա (այլ կիրառումներ)Չյոբսարա (ռուս.՝ Чёбсара), գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Ուգլա գետի աջ ափին՝ 20 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009502
Հիդրոլոգիական ուսումնասիրությունների կոդը - 110000950
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայկական ռազմական ջոկատներն Արցախյան ազատամարտի շրջանում

Հայկական կամավորական ջոկատներ՝ Հայկական կամավորական ջոկատներ, որոնք մասնակցել են 1990—1994 թթ․ Արցախյան ազատամարտին։


== Պատմություն ==


=== ՀՀ և ԼՂՀ բանակների ստեղծումը ===
Հայկական զինված ուժերի կազմավորումը ԽՍՀՄի փլուզումից հետո անցել է երեք փուլ՝

Փետրվար 1989 — մայիս 1992 թթ.
Հունիս 1992 — մայիս 1994 թթ.
Հունիս 1994 — մեր օրեր


=== I շրջան ===


==== Սկիզբը ====
Հավանական, ամենաբարդը եղել են առաջին երկու շրջանները, 1988ից- Արցախյան շարժման սկիզբը, ու 1994ից — պատերազմի վերջը, երբ կողմերը ունեցել են մեծ բանակներ։ Այս ամբողջ ընթացքում բանակը, ինչպես նաև ամբողջական կառավարող օրգան Հայաստանում չկար։ Գործում էին միայն սկզբից չհամաձայնեցված կամավորական ջոկատներ՝ քանակը մինչև 80 մարդ, որոնք հետագայում դարձան հիմնական բանակի կորիզը։


==== Ավարտը ====
Նորաստեղծ հայկական զինված ուժերն ունեին պահանջ ոչ միայն շարքային զինվորների համար, այլ վերին աստիճանի սպաների համար ևս։ Այդ պատճառով 1992 թ․ ՀՀ Պաշտպանության նախարարությունը դիմեց կոչով ողջ խորհրդային բանակին մասնակցելու ՀՀ ԶՈՒ-ի կազմավորմանը։ Արձագանքեցին Խորհրդային Միության հայ սպաները, ովքեր հետաքրքրված էին հայկական բանակի կազմավորմամբ։


==== II շրջան ====


==== Սկիզբը ====
Երկրորդ շրջանը սկսվել է պաշտոնապես ԽՍՀՄի սպառազինությունը հայկական կողմին փոխանցմամբ, այն ժամանակ, երբ հարևան հանրապետություններում ընթանում էր տեխնիկայի գրավումը։.


==== Ավարտը ====
Երկրորդ շրջանը հայկական բանակի համար ավարտվել է 1994 թվականի մայիսին հրադադարի վերաբերյալ պայմանագրով, որը ստորագրել են Ադրբեջանը, Հայաստանը և Լեռնային Ղարաբաղի Հանրապետությունը։ Այդ պայմանագրի ստորագրումը կարելի է պայմանական հաշվել երկրորդ շրջանի վերջը։


==== III շրջան ====


==== Սկիզբը ====
Ներկայիս շրջանը սկսվել 1994 թվականի մայիսի 16ից հրադադարի վերաբերյալ պայմանագիր ստորագրելուց հետո, և շարունակվում է մինչ հիմա։


== Կամավորական ջոկատների դերը ==
Որոշ գնահատականներով, ջոկատները խաղացել են որոշիչ դերերից մեկը հայկական բանակի հաղթանակում, քանի որ նրանք էին հիմնական ուժը, ովքեր պայքարել էին պատերազմի առաջին տարիներին։


== Հիմնական ջոկատների ցանկ ==
Այստեղ ցուցադրված է հայկական հիմնական ջոկատները Արցախյան պատերազմի ժամանակ


== Գրականություն ==
Սամվել Բաբայան, «Հաղթանակը այնպես ինչպես եղավ՝ Ազդակոչեր 44»


== Ծանոթագրություններ ==
Մեծ Իշխան Ալեքսանդր Ալեքսանդրովիչ

Մեծ Իշխան Ալեքսանդր Ալեքսանդրովիչը (ռուս.՝ Великий Князь Александр Александрович Романов, հունիսի 7, 1869(1869-06-07), Սանկտ Պետերբուրգ, Ռուսական կայսրություն - մայիսի 2, 1870(1870-05-02), Սանկտ Պետերբուրգ, Ռուսական կայսրություն), ռուս կայսր Ալեքսանդր III-ի և նրա կնոջ Մարիա Ֆեոդորովնայի երկրորդ զավակն էր։ Նա ծնվել է 1869 թվականի հունիսի 7-ին և մահացել 11 ամիս անց՝ 1970 թվականի մայիսի 2-ին Ցարսկոյե Սելոյում մինինգիտ հիվանդությունից։ Նրա հայրը գահին հավակնող մեծ իշխան Ալեքսանդրն էր։ Մայրը՝ ապագա կայսրուհի Մարիա Ֆեոդորովնան իր մորը՝ Դանիայի թագուհի Լուիզային նամակով գրել էր երեխայի մահվանից հետո՝ «Բժիշկը ասաց, որ նա չի տառապում, սակայն նրան նայելով մենք էինք տառապում»։
Ալեքսանդրի ավագ եղբայրը ապագա կայսր Նիկոլայ II-ն էր։
Երեխայի մահը բացասական է անդրադարձել նրա ծնողների վրա։ Մարիա Ֆեոդորովնայի կյանքում սա առաջին հարազատ անձնավորության կորուստն էր։ Հետագայում նա նաև կկորցներ իր երեք մյուս տղաներին և ամուսնուն։ Երեխայի մահը պատրվակ հանդիսացավ որպեսզի նրա ծնողները՝ ապագա կայսրն ու կայսրուհին հոգեպես ավելի մտերմանային։
Դագաղ գիշերները հսկում էր Ալեքսանդրի (ապագա Ալեքսանդր III) ադյուտանտ՝ Սերգեյ Շերեմետևը, որը ուղեկցում էր մարմինը դեպի ամրոց։
Նրա մարմինը հանգչում է Սանկտ Պետերբուրգի Սուրբ Պողոս և Պետրոս տաճարում։


== Ծանոթագրություններ ==
Արևելյան կոնֆերենցիա (NBA)

Անվան այլ կիրառումների համար տե՛ս՝ Արևելյան կոնֆերենցիա (այլ կիրառումներ)Արևելյան կոնֆերենցիա (անգլ.՝ Eastern Conference), Բասկետբոլի ազգային ասոցիացիայի (NBA) երկու կոնֆերենցիաներից մեկը։ Կոնֆերենցիայում ընդգրկված են 15 ակումբներ, որոնք 5-ական կերպով բաժանված են 3 դիվիզոնների (բաժանմունք) մեջ։


== Կոնֆերենցիայի այժմյան կառուցվածքը ==
Արևելյան կոնֆերենցիան ունի հետևյալ տեսքը.


=== Նախկին ակումբներ ===
Այլևս չգործող

Փրովիդենս Ստիմռոլերս
Տորոնտո Հասկիս
Վաշինգտոն ԿապիտոլսՏեղափոխված Արևմտյան կոնֆերենցիա

Բաֆըլո Բրեյվզ (տեղափոխվում է Սան Դիեգո և դառնում "Կլիպերս", այժմ՝ Լոս Անջելես Կլիպերս)
Սինսինատի Ռոյալս (ավելի ուշ՝ Կանզաս սիթի Քինգս, այժմ՝ Սակրամենտո Քինգս)
Գոլդեն սթեյթ / Ֆիլադելֆիա Ութրիորս
Հյուսթոն Ռոկետս
Նյու Օռլեանս / Շառլոթ Հորնեթս
Սան Անտոնիո Սփըրս
Յութա / Նյու Օռլեանս Ջազ
Բրաժինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ Բրաժինո (այլ կիրառումներ)Բրաժինո (ռուս.՝ Бражино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամստերդամի ծաղկի շուկա

Ամստերդամի ծաղկի շուկա (հոլ.՝ Bloemenmarkt), աշխարհի միակ լողացող շուկան և Ամստերդամի գլխավոր տեսարժան վայրերից։
Ծաղիկներն այս վայրում վաճառվում են XVII դարից, երբ առևտրականները, նավերով քաղաքային փողոցի երկայնքով լողալով, վաճառում էին ծաղիկներ։ Շուկան մինչև 1862 թվականը գտնվում էր Սինտ Լյուսիենվալում (հոլ.՝ Sint-Luciënwal)` քաղաքային նախկին փոսի մասում։ Այն բանից հետո, երբ ի հայտ եկան ծրագրեր փոսը վերացնելու մասին (այն լցվել է 1889 թվականին), շուկան տեղափոխվեց այժմյան վայրը։ 1862 թվականից շուկան գտնվում է Ամստերդամի Սինգել ջրանցքում՝ ոչ հեռու Դամ հրապարակից։
Խանութները գտնվում են բարժաների վրա՝ ափի երկայնքով։ Մինչև 1960-ական թվականները շուկայում համարյա չի վաճառվել քաղված ծաղիկներ։ Այժմ շուկան հիմնականում գործում է որպես զբոսաշրջային տեսարժան վայր։ Այնտեղ կարելի է տեսնել տեղական և էկզոտիկ ծաղիկներ և բույսեր կամ գնել հուշանվեր։ Լավագույն ձևով ներկայացվում են վարդակակաչները։ Սոխուկները վաճառվում են  փաթեթավորված և կշռելով, վաճառվում են միջինը 3-5 եվրոյով (մեկ տասնյակի համար)։


== Պատկերասրահ ==

		
		
		
		
		
		


== Ծանոթագրություններ ==
Տղամարդ և կին (ֆիլմ, 2016)

«Տղամարդ և կին» (կորեերեն՝ 남과 여, նոր ռոմանականացումով՝ Namgwa Yeo), ռեժիսոր Լի Յուն Գիի 2016 թվականի հարավկորեական մելոդրաման։ Պատմությունը տղամարդու և կնոջ մասին է, որոնք ձյունածածկ Ֆինլանդիայում ընկրկել են արգելված սիրո առջև։ Նրանք հանդիպել են Ֆինլանդիայում, որտեղ նրանց երեխաները հաճախում էին մասնագիտացված դպրոց։ Երկուն էլ ունեն ընտանիք, սակայն նրանք այդչափ տարված էին միմյանցով։ Հետո նրանք հանդիպում են Կորեայում և այլևս չեն կարողանում ապրել առանց միմյանց։


== Սյուժե ==
Սան Մինը գալիս է Ֆինլանդիա, որ իր՝ աուտիզմով հիվանդ երեխային ուղարկի մասնագիտացված ճամբար։ Նա իրեն օտար է զգում ձյունապատ Հելսինկիում։ Կի Հոնը ճարտարապետ էր, որը Ֆինլանդիայում գործուղման էր։ Նրա ընտանեկան կյանքը ևս հեռու էր իդելականից. դուստրը տառապում էր դեպրեսիայով, իսկ կինը՝ հոգեկան խանգարումներով։ Սան Մինը և Կի Հոնը հանդիպում են երեխաներին ճամբար ուղարկելիս։ Նրանք, դեպի ճամբար կարճ ճանապարհորդություն կատարելուց հետո, սկսում են հարմարավետ զգալ միմյանց հետ։ Դեպի Հելսինկի վերադարձի ժամանակ փակ ճանապարհների պատճառով նրանք հայտնվում են կտրված աշխարհից մի տան մեջ, որը մոտ էր անտառին և լճին։ Զիջելով անհաղթահարելի կրքին՝ նրանք գիշերն անցկացնում են միասին։ Բայց, հաջորդ օրը ամեն մեկը գնում է իր ճանապարհով՝ այդպես էլ չհարցնելով միմյանց անունները...


== Դերերում ==


=== Գլխավոր դերերում ===
Չոն Դո Յոն — Սան Մի
Կոն Յու — Կի Հոն


=== Երկրորդական կազմ ===
Լի Մի Սո — Մուն Ջու
Պակ Պյոն Ին — Ան Ջե Սուկ
Պակ Մին Ջի — Նա Ջոն
Յուն Սե Ա — Սե Նա
Մին Մու Ջե — Սե Նայի ընկերը
Կան Շին Չհոլ — Կի Հնի ընկերը
Լի Ջի Հուն — Կի Հնի ընկերը
Նո Կան Մին — Չոն Հվա
Կան Ջի Վու — Յու Րիմ
Չոն Յե Սո (Չոն իկ Րյոն) — Հե Սոն
Քիմ Հե Օկ — Մուն Չհոյի մայրը
Չոն Սուն Վոն — Հան Սին Չան
Պեկ Սան Հի — Սու Հյոն


== Արտադրություն ==


=== Մշակում ===
2014 թվականի փետրվարի 21-ին հայտնվեցին լուրեր այն մասին, որ Չոն Դո Յոնը և Յուն Սոկը քննարկում են «Տղամարդ և կին» ֆիլոմում նկարահանվելու առաջարկը։ 2014 թվականի օգոստոսի 8-ին հայտնի դարձավ, որ գ;խավոր դերերում են լինելու Չոն Դո Յոնը և Կոն Յուն։ Չոն Դո Յոնի համար սա ռեժիսոր Լի Յուն Գիի հետ երկրորդ պրոեկտն է։ Ավելի վաղ նրանք աշխատել են «Իմ թանկագին թշնամի» ֆիլմի (2008) վրա։


=== Նկարահանումներ ===
Նկարահանումները սկսվել են 2014 թվականի նոյեմբերի 13-ին և ավարտվել են 2015 թվականի մարտի 23-ին։ 2015 թվականի փետրվարին նկարահանումները անց են կացվել Ֆինլանդիայում և Էստոնիայում։


== Թողարկում ==
Ի սկզբանե ֆիլմի թողարկումը պլանավորված էր 2015 թվականի վերջին, բայց հետո տեղափոխվել էր 2016 թվականի փետրվար։ Ֆիլմի պրեմիերան Հրավային Կորեայում տեղի է ունեցել 2016 թվականի փետրվարի 25-ին։


== Սաունդթրեք ==


== Ծանոթագրություններ ==


== Արտաքին հղումներ ==
«Տղամարդ և կին (ֆիլմ, 2016)»(անգլ.) ֆիլմը Internet Movie Database կայքում
«Мужчина и женщина» на HanCinema
«Мужчина и женщина» на Korean Movie Database
Ֆոնտանարոզա

Ֆոնտանարոզա (իտալերեն՝ Fontanarosa), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 3450 մարդ, բնակչության խտությունը կազմում է 216 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 83040, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
1136

1136 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1136 թվականն է, 
XII դարի 36-րդ տարին։
Սարգիս Ա Վահրամյան

Սարգիս Ա Վահրամյան, Սարգիս Թմոգվեցի (մոտ 1160 - մոտ 1210), քաղաքական և ռազմական գործիչ։ 
Զաքարյանների Վահրամյան տոհմաճյուղից։ Սարգիս Զաքարյանի եղբայր Վահրամի որդին։


== Գործունեություն ==
1187 թվականին մասնակցել է Դվինի ամիրայության դեմ Զաքարյանների արշավանքին, 1191 թվականին՝ Թաճար թագուհու դեմ Գեորգի Ռուսի (թագուհու առաջին ամուսինը) ապստամբության ճնշմանը։ Ծառայության դիմաց Թամարից ստացել է Թմոգվին (Թմբկաբերդը), իսկ եղբայր Զաքարիան՝ Գագը։ Այդ պատճառով Սարգիս Ա Վահրամյանը և նրա սերունդը հետագա վրաց մատենագրության մեջ հիշատակվում են Թմոգվեցի (վրացերեն՝ Թմոգվելի), իսկ Զաքարիան և նրա սերունդը՝ Գազեցի (վրացերեն՝ Գագելի)։ Սարգիս Ա Վահրամյան այնուհետև եղել է Ջավախքի կուսակալը, պահպանել Հայաստանի և Վրաստանի արևմտյան սահմանները, պայքարել սելջուկյան թուրքերի դեմ՝ Կարսի ազատագրման (1206) համար։ Շատ ուսումնասիրողներ Սարգիս Ա Վահրամյանին նույնացնում են բանաստեղծ և թարգմանիչ Սարգիս Թմոգվեցու հետ, որը Շոթա Ռուսթավելու «Ընձենավորում» (վերերգում) հիշատակվում է որպես «Դիլարգեթիանի» պոեմի (չի պահպանվել) հեղինակ։ Սարգիս Թմոգվեցու անունով պահպանվել է պարսիկ բանաստեղծ Ֆահրեդդին Ասադ Գուրգանիի «Վիս ու Ռամին» պոեմի՝ քրիստոնեական բարոյական պահանջներին հարմարեցված վրացերեն արձակ թարգմանությունը (առաջին հրատարակությունը՝ 1884)։ Թարգմանվել է անգլերեն (1910) և ռուսերեն (1949)։
Կատալոնիայի գրադարան

Կատալոնիայի գրադարան (կատ.՝ Biblioteca de Catalunya), Կատալոնիայի ազգային գրադարան։ Գտնվում է Բարսելոնայում։ Մատենագրական ազգային կենտրոն է, որ պատասխանատու է կատալոնյան մշակութային ժառանգության հավաքման, պահպանման և հանրահռչակման համար։
Գրադարանն զբաղեցնում է 8.820 մ² մակերես։ Նրա ֆոնդերը ներառում են շուրջ երեք միլիոն նմուշ գիրք և այլ նյութեր։ 2000 թվականից սկսվել է գրադարանի ֆոնդերի թվայնացումը։


== Պատմություն ==
1907 թվականին Անրիկ դա լա Ռիբա Սարան (կատ.՝ Enric Prat de la Riba) հիմնադրել է Կատալոնյան հետազոտությունների ինստիտուտը, որին կից բացվել է գրադարան։ Ի տարբերություն Եվրոպայի ազգային այլ գրադարանների, որոնք շարունակում էին արքայական գրադարանների ավանդույթը` Կատալոնիայի գրադարանը հիմնվել էր զրոյից` հիմնականում կատալոնյան ազգային բուրժուազիայի հովանավորությամբ։
1914 թվականին` Կատալոնյան համագործակցության ժամանակ, գրադարանը բացվում է լայն հասարակության համար։ Այդ ժամանակ գրադարանի ֆոնդերը պահվում էին Պատգամավորական պալատի (կատ.՝ Palau de la Diputació) շենքում` Կատալոնիայի կառավարության շենքի հարևանությամբ։ 1917 թվականին ստեղծվում են տպագիր գրքերի բաժանմունքներ, հատուկ և երաժշտական հավաքածուներ, իսկ 1923 թվականին` էստամպների, փորագրությունների ու քարտեզների հավաքածուներ։ 1939 թվականին գրադարանը փակվում է, իսկ 1940 թվականին տեղափոխվում Բարսելոնայի Սանտա Կրեու հոսպիտալի շենք։
Պրիմո դե Ռիվերայի և Ֆրանկոյի դիկտատուրայի շրջանում գրադարանը վերանվանվում է Կենտրոնական գրադարան (կատ.՝ Biblioteca Central): Այդպիսով, իսպանական իշխանությունները վերացնում էին Կատալոնիայի գոյության ցանկացած ակնարկ։
1981 թվականին գրադարանը հռչակվում է ազգային։ 1994 թվականին ձևավորվում են գրադարանի 4 մեծ բաժանմունքներ` մատենագրություն, գծապատկերներ, ֆոնոտեկա և գեմերոտեկա (որոշակի ժամանակաշրջանի հրատարակությունների հավաքածուներ)։


== Համագործակցություն Google-ի հետ ==

Նպատակ ունենալով լայն հասարակության շրջանում հանրահռչակել կատալոնյան մշակութային ժառանգությունը` 2007 թվականի հունվարի 10-ին Կատալոնիայի գրադարանը և կատալոնյան 4 այլ գրադարաններ հայտարարում են Google Books Library Project-ի` թվայնացման գործընթացին միանալը։ Այս գործընթացում Կատալոնիայի գրադարանը ստանձնում է համակարգողի դերը Google-ի և մասնակից 4 այլ գրադարանների միջև։ Դրանք են`

Մոնսարատ մենաստանի գրադարան
Բարսելոնայի սեմինարիայի հանրային եպիսկոպոսական գրադարան
Բարսելոնայի զբոսաշրջային կենտրոնի գրադարան
Բարսելոնյան Ատենեյ գրադարան։Այդպիսով, կատալոնյան գրադարանների խումբը դառնում է երկրորդը ոչ անգլոսաքսոնական մշակութային հաստատությունների մեջ (Մադրիդի Կոմպլուտենսե համալսարանից հետո) և երրորդը Եվրոպայում (Օքսֆորդի համալսարանից հետո), որ դառնում է Google Books Library Project ծրագրի գործընկերը։


== Ծանոթագրություններ ==


== Արտաքին հղումներ ==
Պաշտոնական կայք
Բոլշեսուխոյազովո

Բոլշեսուխոյազովո (ռուս.՝ Большесухоязово, բաշկիրերեն՝ Оло Сухояз), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 661 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաբխային խարամներ

Հրաբխային խարամներ, ժայթքումների ժամանակ հրաբուխների խառնարաններից դուրս նետված և թռիչքի ընթացքում սառած ծակոտկեն լավաների բեկորներ։ Առաջանում են շատ հեղուկ մագմաներից, որոնցից գազերը հեշտությամբ հեռանում են։ Հրաբխային խոշոր ծակոտիները հաճախ անկանոն ձև ունեն կամ խիստ ձգված են, իսկ միջնապատերը, սովորաբար, բավական հաստ են։ Հրաբխային խարամների ձևավորվում են նաև գազերի բուռն անջատումներով սառչող լավային հոսքերի մակերևույթի վրա։
Սան Ջենեզիո էդ Յունիտի

Սան Ջենեզիո էդ Յունիտի (իտալերեն՝  San Genesio ed Uniti), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 3395 մարդ՝ ըստ 2008 թվականի մարդահամարի տվյալների, բնակչության խտությունը կազմում է 424 մարդ/կմ²։ Զբաղեցնում է 8 կմ² տարածք։ Հեռախոսի կոդ՝ (+39) 0382։ Փոստային ինդեքս՝ 27010։


== Ծանոթագրություններ ==
Բենե (գյուղ, Բերեգովոյի շրջան)

Անվան այլ կիրառումների համար տե՛ս՝ Բենե (այլ կիրառումներ)Բենե (ուկրաիներեն՝ Бене), գյուղ Ուկրաինայի Անդրկարպատյան մարզի Բերեգովոյի շրջանում։ Բնակավայրը նախկինում նաև անվանվել է Դոբրոսելե։
2001 թվականի տվյալներով Բենե գյուղում բնակվում էր 1 409 մարդ։ Բնակավայրը զբաղեցնում է 1415 կմ² տարածք։ Բնակչության խտությունը կազմում էր 995,76 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանտիանո

Կանտիանո (իտալերեն՝ Cantiano), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 2433 մարդ (2008 թվականի տվյալներով), բնակչության խտությունը՝ 29 մարդ/կմ²։ Տարածքը կազմում է 83 կմ²։ Փոստային ինդեքս՝ 61044։ Հեռախոսային կոդ՝ 0721։
Կոմունայի հովանավոր սրբերն են՝ Կույս Մարիամը (Madonna della Misericordia), տոնը նշվում է օգոստոսի չորրորդ կիրակի օրը և Հովհաննես Մկրտիչը, տոնը նշվում է հունիսի 24-ին։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0721 788321
Էլ-փոստ։ comune.cantiano@provincia.ps.it
Պաշտոնական կայք։ http://www.comune.cantiano.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Երընջուկ

Երընջուկ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Շչեգոլևո (այլ կիրառումներ)

Շչեգոլևո, կարող է վերաբերել՝

Շչեգոլևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Շչեգոլևո - գյուղ Ռուսաստանի Սմոլենսկի մարզի Սմոլենսկի շրջանի կազմում։
(9071) Կուդենբերգ

(9071) Կուդենբերգ (անգլ.՝ Coudenberghe), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 19-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,943011 ա. մ., առավելագույնը մոտենում է 2,6562 ա. մ. հեռավորության վրա և հեռանում 3,2298 ա. մ.։ Արեգակի շուրջ մեկ ամբողջական պտույտ է կատարում 1844,11 երկրային օրվա ընթացքում, իր ուղեծրով շարժվելով միջինում 0,195216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9071) Կուդենբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժամանակակից արվեստի պատկերասրահ (Միլան)

Միլանի ժամանակակից արվեստի պատկերասրահ (իտալերեն՝ Galleria d'arte moderna), ժամանակակից արվեստի թանգարան Իտալիայի հյուսիսում՝ Միլան քաղաքում։ Տեղակայված է Պալեստրո 16 հասցեում գտնվող Վիլլա Ռեալե պալատական համալիրում։  Հավաքածուն հիմնականում ներառում է 18-ից 20-րդ դարերի իտալական և եվրոպական գործեր։


== Պատմություն ==
Թանգարանը կազմակերպվել է 1921 թվականին Լոմբարդիայի մեկենասների նվիրատվությունների հիման  վրա։


== Հավաքածու ==
Թանգարանում ներկայացված են Ջուզեպպե Ֆեռարիի, Ջովաննի Ֆատորիի, Սիլվեստրո Լեգայի, Ջովաննի Բոլդինիի, Վինսենթ վան Գոգի, Էդուարդ Մանեի, Պոլ Գոգենի, Պոլ Սեզանի, Պաբլո Պիկասոյի, Ջակոմո Բալլայի, Ումբերտո Բոչոնիի, Ֆրանչեսկո Հայեցի, Ջովանի Սեգանտինիի, Ջուզեպպե Պելիցա դա Վոլպեդոյի, Անտոնիո Կանովայի և այլոց աշխատանքներ։ Հավաքածուն համալրվել է նաև միլանյան Տրևես, Պոնտի, Գրասի, Վիսմարա ընտանիքների նվիրատվությունների շնորհիվ։
Երկրորդ համաշխարհային պատերազմից հետո 20-րդ դարի ստեղծագործությունների հավաքածուն տեղափոխվել է պատերազմական ռմբակոծությունից ոչնչացված և 1955 թվականին պալատի նախկին ախոռների տեղում կառուցված Ժամանակակից արվեստի տաղավար։
2011 թվականին որոշ գործեր, այդ թվում՝ Ջակոմո Բալլայի «Bambina che corre sul balcone» (1912), Ռենատո Գուտտուզոյի «Uomo che dorme» (1938) և Ջուզեպպե Պելիցա դա Վոլպեդոյի «Չորրորդ իշխանություն» (1901), տեղափոխվել են Novecento թանգարան։
Վերջին տարիներին Ժամանակակից արվեստի պատկերասրահում սկսել է գործել ժամանակավոր ցուցահանդեսների ծրագիրը՝ ներկայացնելով Թինո Սեհգալի անհատական ցուցահանդեսը և UBS արվեստի հավաքածուի գծանկարների ընտրանի ցուցահանդեսը՝ համադրող Ֆրանչեսկո Բոնամի։

		


=== Հիմնական ստեղծագործություններ ===
Հավաքածուի հիմնական աշխատանքներում ներառված են՝

Էդուարդ Մանե՝ Portrait of M. Arnaud, 1875
Ֆրանչեսկո Ֆիլիպինի La Sosta, 1887; Nevicata, 1883; Le Spannochiatrici, 1887
Պոլ Սեզան՝ Les voleurs et l'âne, 1869
Պոլ Գոգեն՝ Vaches à l'abreuvoir, 1885; Donne di Tahiti, 1891
Ջուզեպպե Ամիսանի՝ La Teletta, 1921
Ֆրանչեսկո Հայեց՝ Ritratto di Alessandro Manzoni, 1841; Maddalena penitente, 1833; Ritratto della contessina Antonietta Negroni Prati Morosini, 1858
Ջովանի Սեգանտինի՝ Le due madri, 1889; L’angelo della vita, 1894
Ումբերտո Բոչոնի՝ La madre, 1907
Ջակոմո Բալլա Espansione per velocità (Velocità d’automobile), 1913-14: Morbidezze di primavera, 1918
Ջուզեպպե դե Նետիս՝ Colazione a Posillipo, 1878: La femme aux pompons, 1879
Պաբլո Պիկասո՝ Tête de femme (La Mediterranée), 1957
Վինսենթ վան Գոգ՝  Breton Women and Children, 1888


== Պատկերասրահ ==

		
		
		
		
		
		
		
		


== Ծանոթագրություններ ==
Այնո Աալտո

Այնո Մարիա Մարսիո-Աալտո (ֆիններեն՝ Aino Maria Marsio-Aalto, հունվարի 25, 1894(1894-01-25)[…], Հելսինկի, Ռուսական կայսրություն - հունվարի 13, 1949(1949-01-13), Հելսինկի, Ֆինլանդիա), ֆինն ճարտարապետ և դիզայներ, սկանդինավյան դիզայնի հիմնադիրներից մեկը, ճարտարապետ Ալվար Աալտոյի կինը։


== Կենսագրություն ==
Այնո Մարիա Մանդելինը ծնվել է 1894 թվականին Հելսինկիում։ 1913 թվականին ավարտել է միջնակարգ դպրոցը, միևնույն ժամանակ սկսել է ճարտարապետություն սովորել Հելսինկիի տեխնոլոգիական համալսարանում։ 1920 թվականին ստացել է ճարտարապետության դիպլոմ։ 1923 թվականին Մանդելինը աշխատելու նպատակով տեղափոխվել է Յուվյասկուլյա քաղաք։ Հաջորդ տարվանից նա աշխատել է Ալվար Աալտոյի մոտ, որի հետ էլ ամուսնացել է 1924 թվականին։ Ամուսնությունից ծնվել են երկու երեխա։
Զույգը տեղափոխվեց Տուրկու, որտեղ 1927 թվականին սկսել են համագործակցել ճարտարապետ Էրիկ Բրիգմանի հետ։ 1933 թվականին նրանք վերադարձել են Հելսինկի, սկսել աշխատել շենքերի նախագծման վրա և ունեցել են համատեղ ու առանձին նախագծեր։ Այնոն հիմնականում զբաղվել է ինտերիերի դիզայնով, ինչպես նաև կերամիկայով և տեքստիլով։ Ամուսինները համարվում են սկանդինավյան դիզայնի հիմնադիրներից մեկը։
1935 թվականին նրանք հիմնել են Artek կահույքի ընկերությունը։ Այնոն եղել է ընկերության գլխավոր դիզայները, իսկ 1941-1949 թվականներին՝ գործադիր տնօրենը 1939 թվականին զույգը մասնակցել է Նյու Յորքի համաշխարհային ցուցահանդեսին։
Այնոն հայտնի է դարձել նաև որպես ապակյա իրերի դիզայներ։ Նա համագործակցել է ֆիննական «Iittala» ընկերության հետ։ Նրա դիզայնով ապակե արտադրանքները և մի փոքր փոփոխված պատճենները վաճառվում են IKEA խոշորագույն առևտրային ցանցում և մանրածախ ցանցերում։ 1936 թվականին Միլանում Այնոն արժանացել է ոսկե մեդալի՝ ապակե բաժակների ձևավորման համար՝ միաժամանակ հաղթելով Ալվարին։ Միևնույն ժամանակ զույգը նախագծել է ծաղկաման, որը հայտնի է դարձել որպես Աալտո ծաղկաման։
Այնո Ալտոն մահացել է 1949 թվականին 55 տարեկան հասակում քաղցկեղից և թաղվել Հիետանիեմի գերեզմանատանը։ 1952 թվականին Ալվարը երկրորդ անգամ ամուսնացավ ճարտարապետ Էլիսա Մյակինեմիի հետ։


== Ծանոթագրություններ ==


== Արտաքին հղումներ ==
Aino Aalto pitcher and glass
Aino Aalto Collection at the Museum of Modern Art (MoMA)
Կապարի համաձուլվածքներ

Կապարի համաձուլվածքներ, համաձուլվածքներ՝ կապարի հիմքով, անագի, անտիմոնի, պղնձի և այլ տարրերի ավելացումով։ Բնութագրվում են փոքր կարծրությամբ, հալման ցածր ջերմաստիճանով, մեծ խտությամբ, տեխնոլոգիական և հակաշփական հատկություններով, կոռոզիայի նկատմամբ դիմացկունությամբ։ Կիրառվում են տպագրական և այլ դյուրահալ համաձուլվածքների (կոտորուք, մալուխային թաղանթներ) արտադրության համար և որպես առանցքակալային նյութեր։
Սանխենխո (քաղաք)

Սանխենխո (իսպ.՝ Sanxenxo), քաղաք և համայնք Իսպանիայում, մտնում է Պոնտևեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Սալնես շրջանի կազմի մեջ։ Տարածքը՝ 44 կմ2։ Բնակչությունը՝ 17500 (2010 թվականին)։ Վարչական կենտրոնից հեռավորությունը 16կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Sanxenxo, Turismo Rías Baixas Archived 2007-09-30 at the Wayback Machine.
Guía de Sanxenxo Archived 2021-04-14 at the Wayback Machine.
Fotos panorámicas de Sanxenxo y Galicia
Թաթուն

Թաթուն Վաչության (ծննդյան և մահվան թվականներն անհայտ են), Խաչենի իշխանատոհմի իշխանուհի, Քուրդ Բ Վաչուտյանի և Խուանդ խաթունի դուստր։


== Գործունեությունը ==
Գործել է 14-րդ դարի առաջին կեսին։ Հայրը՝ Արարատյան կողմնակալության կողմնակալ-հրամանատար Քուրդ Բ Վաչուտյանը նորացրել է խնամիական կապը Խաչենի, Ականի, Հանդաբերդի, Ծարի տիրակալների հետ և դստերը՝ Թաթունին կնության է տվել Դոփի՝ Զաքարե Բ և Իվանե Ա Զաքարյանների քրոջ ծոռ, իշխանաց-իշխան Հասան Գ-ի որդի Հասան Դ-ին։ Հայրենի Դադի վանքին տված նվերների առիթով իշխանատիրույթի տիրուհի սկեսուրը՝ Հասան Դ-ի մայր Գոնցան արձանագրել է. "Ես` Գոնցէս... տվաք ի Դադի վանս զմեր հայրենիքն զԽուդ իւր սահմանովն Խասովն, վերին Մարգով՝ վասն սիրական հարսինն մեր Թաթունին, դստերն Քրդին Անբերդեցի՝ ամուսնո Հասանա"։ Ամենայն հավանականությամբ այսպիսի մեծարժեք նվիրատվությունը կատարվել է Հասան Դ-ի և Թաթունի ամուսնության առիթով։ Հետագայում ինքնուրույն նվիրատվություններ է կատարել հայրենի հոգևոր կենտրոններին։


== Գրականություն ==
Տիգրան Պետրոսյանց, Վաչուտյաններ։ Երևան, 2001 թ., էջ 94, 269-270։
Խարանում

Խարանում, 1. դաղում, կաուտերացում (ուշ լատ.՝ cauterisatio, հուն․՝ χαύτήρ շիկացած երկաթ), բուժիչ նպատակով ջերմային, քիմիական, էլեկտրական և ճառագայթային այրվածքների առաջացում։ Կիրառում են մաշկի փոքր ուռուցքները, գորտնուկները քայքայելու, ինչպես նաև դաջվածքները վերացնելու նպատակով։
2. Ցզյու, ասեղնածակում, չինական ժող. բժշկության մեթոդ, որի նպատակն է մաշկի կետավոր այրվածքների առաջացումը։ Ասեղնաբաժության տեսակներից է (չժեն–ցզյու–թերապիա)։ Հիմնական ցուցումները՝ նևրոզներ, կենտրոնական և ծայրամասային նյարդային համակարգերի, հենաշարժական ապարատի հիվանդություններ։
Լես Քլարկ

Լեսլի Ջեյմս Քլարկ (անգլ.՝ Leslie James Clark, նոյեմբերի 17, 1907(1907-11-17), Օգդեն, Յուտա, ԱՄՆ - սեպտեմբերի 12, 1979(1979-09-12), Սանտա Բարբարա, Կալիֆոռնիա, ԱՄՆ), ամերիկացի անիմատոր, Դիսնեյի ինը ծերուկներից մեկը։ Աբ Այվերքսի հետ աշխատել է Միկի Մաուսի օրիգինալ կերպարի վրա։


== Կենսագրություն ==
Լես Քլարկը ծնվել է 1907 թվականի նոյեմբերի 17-ին Օգդենում (Յուտա նահանգ) և եղել է Ջեյմս Քլարկի և Լյութ Ուոդսվորթի ընտանիքի 12 երեխաներից ավագ որդին։ Լեսի հայրը մասնագիտությամբ ատաղձագործ էր։ Քլարկների ընտանիքը հաճախ է տեղափոխվել մի վայրից մյուսը։ 1930 թվականին նրանք բնակություն են հաստատել Լոս Անջելեսում, որտեղ Լեսն սկսել է հաճախել Venice High School։
Ավագ դպրոցում սովորելու ժամանակ Լեսն ամռանն աշխատել է պաղպաղակի խանութում, որը գտնվում էր Դիսնեյի ստուդիայից ոչ հեռու։ Ուոլթ և Ռոյ Դիսնեյները երբեմն մտել է այդ խանութ, և մի անգամ Ուոլթ Դիսնեյը գովել է Լեսին գեղեցիկ տառերով գրության համար, որ նա գրել էր խանութի մենյուում։ Երիտասարդ տղան համարձակություն է ունեցել Ուոլթ Դիսնեյին հարցնել ստուդիայում աշխատելու մասին, ինչին ի պատասխան Ուոլթ Դիսնեյը Լեսին խնդրել է ցույց տալ իր նկարածներից։ Քլարկը ցույց է տվել իր նկարները և ստացել է ժամանակավոր աշխատանքի առաջարկ, մինչև որ ավարտի դպրոցը։
Լեսլին մշտական աշխատանքի է ընդունվել 1927 թվականի փետրվարի 23-ին՝ ավագ դպրոցն ավարտելուց մի քանի օր անց։ Ստուդիայում Լեսի առաջին աշխատանքները եղել են տեսախցիկով նկարահանումը, ռետուշավորումը և անիմացիայի կադրերի ներկումը Աբ Այվերքսի ղեկավարությամբ։ Ստուդիայում «Վիլիի շոգենավը» մուլտֆիլմի վրա աշխատելու ժամանակ Քլարկին արդեն վստահել են մուլտֆիլմի միջանկյալ կադրերի նկարումը։ Լեսն ստացել է անիմատորի պաշտոն Silly Symphonies-ի վրա աշխատելու ժամանակ, որտեղ նա աշխատել է «Կմախքների պարը» մուլտֆիլմի այն տեսարանի վրա, որտեղ մի կմախքը նվագում է մյուսի ոսկորներիով, ինչպես քսիլոֆոնով։
Ստուդիայից Աբ Այվերքսի հեռանալուց հետո Միկի Մաուսի գլխավոր անիմատորը դարձել է Լես Քլարկը։ Այդ ժամանակ նա շարունակում է կատարելագործել իր նկարչական հմտությունները՝ ազատ ժամանակ հաճախելով արվեստի դասերի։ Լես Քլարկը նկարել է թզուկներից յուրաքարնչյուրի հետ Սպիտակաձյունիկի պարի տեսարանը «Սպիտակաձյունիկը և յոթ թզուկները» մուլտֆիլմում, ինչպես նաև մասնակցել է այնպիսի կերպարների անիմացիային, ինչպիսիք են Պինոկիոն, Մոխրոտը, Ալիսան, փերի Դին-Դինը։ Լես Քլարկն Դիսնեյի ստուդիայում աշխատել է մինչև 1975 թվականի սեպտեմբերի 30-ը (48 տարի), ինչը նրան դարձնում է Դիսնեյի ստուդիայի ամենաերկարատև և մշտապես աշխատող անիմատորը։
Ամուսնացել է երկու անգամ։ Առաջին ամուսնությունից ունեցել է երկու երեխա՝ Ռիչարդը և Միրիամը։
Լես Քլարկը մահացել է 1979 թվականի սեպտեմբերի 12-ին Սանտա Բարբարայում քաղցկեղից։


== Ծանոթագրություններ ==
Կարկուչա

Կարկուչա (վրաց.՝ კარკუჩა), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1900 մետր բարձրության վրա։ Շրջկենտրոն Ստեփանծմինդայից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ։


== Ծանոթագրություններ ==
Աշուրդաի

Աշուրդաի, հնագույն քաղաք։ Հավանաբար գտնվում էր Հայկական լեռնաշխարհում, Աշուրդաի համանուն երկրում, հիշատակվում է աորեստանյան արձանագրություններում։ 735 թվականին (մ.թ.ա.) ասորեստանցիների հարձակումներին վերաբերվող արձանագրություններում ասվում է, որ Աշուրդաին գտնվել է Նալ լեռան ստորոտում։ Հիշատակվում է նաև որպես բերդ։


== Ծանոթագրություններ ==
Լարդերո

Լարդերո (իսպ.՝ Lardero), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Լոգրոնո շրջանում։ Բնակչությունը 8118 մարդ (2010 թվականի տվյալներով)։ Տարածքը 20,36 կմ² է։ Քաղաքը պրովինցիայի վարչական շրջանից հեռու է 4 կմ։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Offizielle Website (spanisch)
Չեզանա Բրիանցա

Չեզանա Բրիանցա (իտալերեն՝ Cesana Brianza), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 2265 մարդ։ Բնակչության խտությունը կազմում է 662 մարդ/կմ²։ Զբաղեցնում է՝ 3,42 կմ² տարածք։ Հեռախոսի կոդ՝ 031։ Փոստային ինդեքս՝ 22030։
Կոմունայի հովանավորներն են Սրբեր Ֆիրմուսը և Ռուստիկը։ Տոնակատարությունը օգոստոսի 9-ին է։


== Ծանոթագրություններ ==
(9311) 1987 UV1

(9311) 1987 UV1, աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,414303 ա. մ., առավելագույնը մոտենում է 2,0752 ա. մ. հեռավորության վրա և հեռանում 2,7534 ա. մ.։ Արեգակի շուրջ մեկ ամբողջական պտույտ է կատարում 1370,21 երկրային օրվա ընթացքում, իր ուղեծրով շարժվելով միջինում 0,262734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9311) 1987 UV1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշա

Անվան այլ կիրառումների համար տե՛ս՝ Վիշա (այլ կիրառումներ)Վիշա (ռուս.՝ Виша), գետ Ռուսաստանում, հոսում է Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Օկա գետի ձախ ափին՝ 152 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301212110000031056
Հիդրոլոգիական ուսումնասիրությունների կոդը - 110003105
Ավազանի կոդը - 09.01.03.012
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջո Մանտենյա

Ջոզեֆ Էնթոնի (Ջո) Մանտենյա կրտսեր (անգլ.՝ Joseph Anthony «Joe» Mantegna, Jr., նոյեմբերի 13, 1947(1947-11-13)[…], Չիկագո, Իլինոյս, ԱՄՆ), իտալական ծագմամբ ամերիկացի դերասան, սցենարիստ, պրոդյուսեր և ռեժիսոր։ Առավել հայտնի է «Կնքահայրը 3», «Փոքրիկը զբոսնելիս», «Հրաժեշտ Փարիզին» ֆիլմերում խաղացած դերերով, «Մտածել որպես հանցագործ» հեռուստասերիալում խաղացած Դևիդ Ռոսիի դերով և «Սիմփսոնները» մուլտսերիալում կատարած գեր Թոնիի հնչյունավորմամբ։


== Կենսագրություն ==
Ջո Մանտենյան ծնվել է 1947 թվականի նոյեմբերի 13-ին Չիկագոյում։ Նրա խոսքերով՝ դեռ ավագ դասարաններում, երբ «Վեսթսայդյան պատմություն» մյուզիքլում դեր է փորձել, հասկացել է, թե ինչ է դառնալու։ Այդ ժամանակ նա դեր չստացավ։ Բայց դրա փոխարեն նրա դերասանական առաջնաելույթը տեղի է ունեցել ոչ պակաս հայտնի բեմադրությունում՝ «Մազեր»-ում։ 1975 թվականից նկարահանվել է ավելի քան 150 ֆիլմերում։
1990 թվականի ապրիլի 17-ին Մանտենյան ունեցել է դուստր՝ Ջիան, որը 13 տարեկանից սկսել է նկարահանվել կինոյում և հեռուստատեսությունում։


== Ֆիլմագրություն ==


== Մրցանակներ ==
1988 թվականի Վենետիկի փառատոնում «Ամեն ինչ փոխվում է» ֆիլմում կատարած լավագույն տղամարդկային դերի համար ստացել է «Վոլպիի գավաթ»։ 1999 թվականին «Առնետների ոհմակ» հեռուստաֆիլմում խաղացած դերի համար առաջադրվել է «Ոսկե գլոբուս»-ի Հեռուստատեսությամբ մինի սերիալում կամ ֆիլմում երկրորդ պլանի լավագույն դերասան կատեգորիայում։


== Ծանոթագրություններ ==
Բյուրավան

Բյուրավան (նախկին անվանումները` Բամբակավան, Վերին Ղույլասար),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 6 կմ հյուսիս-արևմուտք, Ազատ գետի աջ ափին։ Նախկին Բամբակավանը վերանվանվել է Բյուրավան 1978 թ. հունվարի 25-ին։


== Պատմություն ==
Գյուղը հիմնադրվել է 1829 թվականին Պարսկաստանից գաղթած հայերի կողմից։ Գյուղի հիմնաքարը դրել է տեր Ղազար քահանան։ Հիմնադրման ժամանակ գյուղում եղել է ընդամենը յոթ տնտեսություն, այնուհետև ավելացել է ևս երեքը։ Բյուրավան համայնքը նախկինում ունեցել է Վերին Գայլազոր, Հին Ղույլասար, Վերին Ղույլասար անվանումները։ 1936-1967 թթ. գյուղը զբաղվել է բամբակագործությամբ, որտեղից էլ առաջացել է գյուղի անվանումը՝ Բամբակավան։ 1978թ. հունվարի 25-ին Հովհաննես Շիրազի նախաձեռնությամբ գյուղը վերանվանվեց Բյուրավան։ Համայնքի բնակիչների օգնությամբ և աջակցությամբ վերանորոգվել և այժմ գործում է հիմնովին ավերված Սուրբ Գրիգոր Լուսավորիչ եկեղեցին։ Գյուղի կենտրոնում կառուցվել է հուշաղբյուր ի հիշատակ Հայրենական Մեծ պատերազմում զոհված 29 համագյուղացիների։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճանի, իսկ առավելագույնը՝ 42 աստիճանի։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Բյուրավանի մշտական բնակչությունը կազմել է 1191, առկա բնակչությունը` 1139 մարդ։ 19-րդ դարում բնակիչները եղել են հայեր և փոքր թվով ադրբեջանցիներ, 1922 թվականից` գրեթե բացառապես հայեր։
Բնակչության նախնիները եկել են Խոյի և Սալմաստի գավառներից 1828-1830 թթ.։ 
Բյուրավանի բնակչության փոփոխությունը ժամանակի ընթացքում` ստորև


== Տնտեսություն ==
Գյուղն ունի 364 տնտեսություն։ Խմելու ջուրը բերվում է Գառնու ջրատարից։ Համայնքն ունի մշակույթի տուն, դպրոց, գրադարան, բուժկետ, կապի հանգույց և մանկապարտեզ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 160,8 հա։ Գյուղատնտեսական հողահանդակները ոռոգվում են, դրանք զբաղեցնում են ողջ մակերեսի 66%։ Համայնքի հողերի 40,7% օգտագործվում է որպես վարելահողեր՝ զբաղեցնելով մոտ 65,5 հա։ Պտղատու և խաղողի այգիները կազմում են համապատասխանաբար 58,4 հա և 10,4 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ։ Զբաղվում են նաև կաթնամսատու անասնապահությամբ, մեղվաբուծությամբ։


== Հայտնի անձինք ==
Հայկ Մարտիրոսյան
Արթուր Սարգսյան


== Տես նաև ==
Բյուրավանի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Արարատի մարզպետարան Archived 2012-04-13 at the Wayback Machine.
Բյուրավան Archived 2014-09-12 at the Wayback Machine.
Սեն Ժան դը Լիվերսե

Սեն Ժան դը Լիվերսե (ֆր.՝ Saint-Jean-de-Liversay), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17349։


== Բնակչություն ==
Համայնքի բնակչությունը 2010 թվականին կազմում էր 2422 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժան դը Լիվերսե (ֆր.)